**Plán spolupráce s rodinou v šk. roku 2017/2018**

1. Podieľať sa na utváraní dobrých vzťahov:

* medzi materskou školou a rodinou,
* akceptovať výchovu v rodine,
* nadväzovať na ňu, dopĺňať ju.

2. V kontakte s rodičmi/zákonnými zástupcami:

* rešpektovať hodnoty, zvyky a presvedčenie každej rodiny,
* komunikovať taktne, zachovávať súkromie rodiny aj súkromie materskej školy,
* v rozhovoroch nespochybňovať prácu materskej školy,
* v primeranej komunikácii vystupovať na profesionálnej úrovni,
* viesť vzájomné rozhovory nevtieravým spôsobom,
* nevyužívať rodičov/zákonných zástupcov na realizáciu vlastných cieľov.

3. Pedagogickou osvetou posilňovať:

* zodpovednosť rodiny za výchovu dieťaťa,
* účasť rodičov na triednych aktivitách,
* požičiavanie odbornej literatúry rodičom/zákonným zástupcom zo školskej knižnice z oblasti pedagogiky, psychológie, didaktiky, sociológie a ďalších vedných odborov.

4. Poskytovať odborno-metodickú pomoc:

* zabezpečenie pedagogickej osvety,
* informovanie rodičov/zákonných zástupcov o napredovaní ich detí,
* poskytovanie konzultačno-poradenskej činnosti: učiteľ – rodič/zákonný zástupca,
* poskytovanie odborných rád, riešenie konfliktových situácií,
* koordinovanie výchovných postupov, ktoré môžu zo strany rodičov/zákonných zástupcov vyvolávať, prípadne zhoršovať vývin a posun dieťaťa,
* oboznamovanie rodičov/zákonných zástupcov s výchovnými problémami, v prospech dieťaťa hľadať spoločné riešenie,
* upozornenie rodičov/ zákonných zástupcov na potrebu návštevy logopéda, prípadne iných odborníkov s dôrazom na získavanie spätných informácií,
* prehlbovanie záujmu rodičov/zákonných zástupcov o otázky zdravia ich detí (zdravú výživu detí, správnu životosprávu, režim dňa, správne stravovacie návyky a pod.),
* zameriavanie pozornosti v každom kontakte s rodičmi/zákonnými zástupcami na vysvetlenie výchovných cieľov, úloh podľa plánu práce a školského vzdelávacie programu

5. Získavať o dieťati základné informácie potrebné k ucelenej diagnostike:

* profesionálnym a najmä taktným prístupom získavať o dieťati základné informácie od rodičov/zákonných zástupcov,
* so súhlasom rodičov/zákonných zástupcov konzultovať o problémoch dieťaťa so psychológom a hľadať riešenia k odstráneniu nežiaducich prejavov (napr. pozorovanie dieťaťa v kolektíve pri prejavoch agresivity dieťaťa, a to v záujme ochrany zdravia jeho, ako aj ostatných detí).

6. Spolupracovať s rodičmi v záujme ochrany a starostlivosti o zdravie detí:

* zabezpečovať zdravotnú osvetu,
* odovzdávať deti iným osobám ako rodičom vždy proti splnomocneniu,
* dodržiavať ranný filter,

informovať sa vzájomne o deťoch so slabšou imunitou, alergiou a ďalšími zdravotnými problémami,

* v záujme uchovania zdravia detí spolupracovať s pediatrom, logopédom, psychológom, imunológom.

7. V príprave detí na vstup do základnej školy:

* vplývať na rodičov/zákonných zástupcov tak, aby základné požiadavky prípravy neboli v rozpore s prácou materskej školy,
* informovať rodičov o možných problémoch spojených s predčasným prechodom do základnej školy, poučiť ich, ako a v čom pripraviť dieťa na školskú dochádzku,
* v spolupráci so zariadeniami výchovného poradenstva a prevencie poskytnúť poradenskú službu v podobe prednášky psychológa a neformálnej besedy, prípadne prizvať učiteľku 1. ročníka ZŠ.

8. Kultúrnymi vystúpeniami pre rodičovskú verejnosť reprezentovať prácu materskej školy:

* vystúpenie pre dôchodcov v KD, triedne besiedky pre starých rodičov
* triedne vianočné akadémie
* besiedky ku Dňu matiek, vystúpenie v KD ku Dňu matiek
* rozlúčka s predškolákmi
* koncoročná celoškolská opekačka v záhradnej reštaurácii Palatín

9. Formou oznamov, pútačov oboznamovať rodičov/zákonných zástupcov s aktuálnym životom materskej školy:

* vnútorná organizácia – školský poriadok pre rodičov,
* informácie o pripravovaných akciách na nástenke i formou e-mailu,
* výchovno-vzdelávacia činnosť – opis básní, piesní, výstavky produktov tvorivých činností detí,
* jedálny lístok, nástenka, web
* aktuálna výzdoba všetkých priestorov materskej školy.

10. Rozvíjať angažovanosť v oblasti materiálno-technickej a finančnej pomoci:

* prejavovať iniciatívu a samostatnosť pri disponovaní s financiami od rodičov/zákonných zástupcov,
* zabezpečovať nákupy základných potrieb nevyhnutných na prevádzku materskej školy a akcie pre deti (hygienické a čistiace potreby, hračky, darčeky pre deti, výtvarný materiál na výchovu a vzdelávanie detí a pod.).

11. Informovať rodičov/zákonných zástupcov o priebehu adaptácie, spôsobe začlenenia dieťaťa do kolektívu prostredníctvom:

* vstupného rozhovoru pri odovzdávaní žiadosti o prijatie na predprimárne vzdelávanie,
* spoločného stretnutia rodičov/zákonných zástupcov s deťmi – slávnostného zápisu detí do materskej školy

12. V plnej miere využívať všetky formy spolupráce:

* s cieľom vzájomne sa zblížiť, získavať sympatie, dôveru založenú na vzájomnom rešpekte,
* dodržať pravidelnosť v rokovaniach výboru ZR,
* prerokovať s vedením predložený rozpočet čerpania finančného daru rodičov/zákonných zástupcov na 1. rodičovskom združení m (sumu finančného daru odsúhlaseného rodičmi/zákonnými zástupcami),
* vzájomne si odovzdávať informácie: vedenie MŠ, výbor ZR a rada školy pri MŠ.

**Plán schôdzí združenia rodičov**

**September:** Zápisnica: p. Zelienková

1. Otvorenie nového školského roka 2017/2018
2. Voľba výboru ZR
3. Oboznámenie s plánom práce školy na školský rok 2017/2018 školským poriadkom, denným poriadkom
4. Financie a poplatky – odsúhlasenie príspevku ZR, triedny fond
5. Stravovanie detí, pitný režim - vedúca školskej jedálne
6. Rôzne – časopisy, pracovné listy, označenie veci detí, úbory predškoláci
7. Diskusia
8. Záver

**Marec:** Zápisnica: p. Ilišová

1. Otvorenie, privítanie
2. Hodnotenie výchovno-vzdelávacej práce za I. polrok pripravenosť detí na vstup do ZŠ – testy školskej zrelosti
3. Prípravy a pokyny k akciám - deň matiek, MDD, tablo, rozlúčka predškolákov s materskou školou
4. Rôzne – čerpanie finančných prostriedkov, sponzorské dary, použitie poplatkov ZR, plán letnej činnosti
5. Diskusia.
6. Záver